Տնտեսական հրաշք

«Տնտեսական հրաշք» (), որոշ ժամանակի ընթացքում ինչ-որ երկրի կամ տարածաշրջանի տնտեսության արագ զարգացման փոխաբերական անվանում։

Երկրորդ համաշխարհային պատերազմից հետո 
Երկրորդ համաշխարհային պատերազմից հետո Արևմտյան Եվրոպայի տնտեսության վերականգնման համար իրականացվում էր «Մարշալի պլանը», որը նախատեսում էր ակտիվ տնտեսական օգնություն ԱՄՆ-ի կողմից։

1945-ից 1948 թվականներ ընկած ժամանակաշրջանում Ճապոնիայում անցկացվում էր ռազմարդյունաբերական միավորումների ջախջախման և վերացման պլանաչափային արշավ։ Ընթանում էր Ճապոնիայի տնտեսության ապառազմականացման գործընթացը։ Նմանատիպ արշավ է իրականացվել նաև Գերմանիայի նկատմամբ։

 Գերմանական տնտեսական հրաշք (՝ տնտեսական հրաշք), կամ «Ռեյնի հրաշք»՝ Արևմտյան Գերմանիայի և Ավստրիայի տնտեսությունը Երկրորդ համաշխարհային պատերազմից հետո;
«Ճապոնական հետպատերազմյան տնտեսական հրաշք»՝ ճապոնական տնտեսության ռեկորդային աճի պատմական ֆենոմենը, որը սկսվել է 1950-ական թվականների կեսերից և շարունակվել է մինչև 1973 թվականի նավթային ճգնաժամը;
 Փառավոր երեսուն տարի՝ Ֆրանսիայի տնտեսական աճը 1945-1975 թվականներին;
 «Ռեկորդային տարիներ»՝ Շվեդիայի տնտեսության աճը, որն ավարտվել է 1973 թվականի նավթային ճգնաժամով;
 «Հունական տնտեսական հրաշք»՝ Հունաստանի տնտեսական զարգացման աննախադեպ արագ տեմպի ֆենոմենը 20-րդ դարի 50-ական թվականների սկզբից մինչև  70-ական թվականների կեսերը;
 «Իտալական տնտեսական հրաշք»՝ 1955-ից 1972 թվականներ։

Այլ օրինակներ 

 Չորս ասիական վագրեր՝ Հարավային Կորեայի, Սինգապուրի, Հոնկոնգի և Թայվանի տնտեսությունների ոչ պաշտոնական անվանումը, որոնք տնտեսական զարգացման շատ բարձր տեմպեր են ցուցադրել 20-րդ դարի 60-ական թվականների սկզբից մինչև 90-ական թվականների ֆինանսական ճգնաժամը;
 «Հրաշք Հանգան գետի վրա»՝ տերմին, որը նշանակում է Հարավային Կորեայի տնտեսության աճի գործընթացը, Կորեական պատերազմի ավարտից (1953) մինչև Ասիական ֆինանսական ճգնաժամը (1997), անվանումը ստացել է գետից, որի ափերին տեղակայված է Սեուլը՝ Հարավային Կորեայի մայրաքաղաքը;
«Թայվանի հրաշք»՝ Թայվանի տնտեսությունը, սկսած 20-րդ դարի 60-ական թվականներից;
 «Սինգապուրի տնտեսական հրաշք»՝ 1959-ից 1990 թվականներ;
 «Իսպանական հրաշք»՝ տնտեսական բում Իսպանիայում 1959-ից 1973 թվականները;
«Մասաչուսեթսի հրաշք»՝ ԱՄՆ-ի Մասաչուսեթս նահանգի տնտեսությունը 20-րդ դարի 80-ական թվականներին, որը մինչ այդ աչքի էր ընկնում գործազրկության բարձր մակարդակով և արդյունաբերության թույլ զարգացմամբ;
 Մեքսիկական տնտեսական հրաշք՝ Մեքսիկայի պատմության մեջ 1940-1970-ական թվականներն ընկած շրջան, երբ երկրում տնտեսական աճի բարձր տեմպեր էին նկատվում;
 Կելտական վագր՝ տնտեսական տերմին, որն օգտագործվում է նկարագրելու համար Իռլանդիայի տնտեսական աճը, որի առաջին փուլը տեղի է ունեցել 1990-ից մինչև 2001 թվականը, երկրորդ փուլը նկատվել է 2003 թվականին, երրորդ գագաթնակետը՝ 2008 թվականին։
 ԽՍՀՄ ինդուստրացում՝ ԽՍՀՄ արդյունաբերական ներուժի արագացված աճի ընթացքը զարգացած կապիտալիստական երկրների տնտեսությունից հետ մնալը կրճատելու համար, որն իրականացվել է 1929 թվականի մայիսից մինչև 1941 թվականի հունիսը։ Ինդուստրացման պաշտոնական խնդիրը ԽՍՀՄ-ը գերազանցապես ագրարային երկրից առաջատար արդյունաբերական տերության վերածելն էր ։
 Բրազիլական տնտեսական հրաշք՝ 1964-ից 1979 թվականներ։

Գրականություն 
 
 Ս․ Նևսկի; Հետպատերազմյա Արևմտյան Գերմանիայի տնտեսություն․ «Տնտեսական հրաշքի» ճանապարհին. — М., 2006,

Ծանոթագրություններ

Արտաքին հղումներ 
 «Վիրտշաֆտսվունդերի» մասին հոդվածը www.econlib.org կայքում
 Պրոֆեսոր Ա․ Ն․ Լանկովի դասընթացը Երկրորդ համաշխարհային պատերազմից հետո Արևելյան Ասիայի մոդերնիզացման մասին 

Համաշխարհային տնտեսություն
20-րդ դարի տնտեսական պատմություն
Տնտեսական պատմություն